wickkiey/tamil-wikipedia-markdown huggingface dataset:
# பின்வருநிலையணி

**பின்வருநிலையணி** என்பது செய்யுளில் முன்னர் வந்த சொல்லோ பொருளோ இவ்விரண்டுமோ பல முறை பின்னரும் வருவது.  

## பின்வருநிலையணியின் வகைகள்

பின்வருநிலையணி மூன்று வகைப்படும்.அவை,  

- சொல் பின்வருநிலையணி
- பொருள் பின்வருநிலையணி
- சொற்பொருள் பின்வருநிலையணி

## சொல் பின்வருநிலையணி

**சொல் பின்வருநிலையணி** என்பது ஒரு செய்யுளில் முன்னர் வந்த சொல் பின்னர் பல இடத்தும் வந்து வெவ்வேறு பொருளைத் தருவது சொல் பின்வரு நிலையணி ஆகும்  

எ.கா:  

இக்குறட்பாவில் 'உடைமை' என்ற சொல்லானது பெற்றிருத்தல், உடைய, பொருள் என வேறுபட்ட பொருளில் பல முறை வந்துள்ளதால் இது *சொல் பின்வருநிலையணி* ஆகும்.  

## பொருள் பின்வருநிலையணி
**பொருள் பின்வருநிலையணி** என்பது செய்யுளில் ஒரே பொருள் தரும் பல சொற்கள் வருவது.  

**எ.கா:**  

இப்பாடலில் மலருதல் என்னும் பொருள் தரக்கூடிய *அவிழ்தல், அலர்தல், நெகிழிதல், விள்ளல், விரிதல்* ஆகிய சொற்கள் பல முறை வந்துள்ளமையால் இது பொருள் பின்வருநிலையணி ஆகும்  

## சொற்பொருள் பின்வருநிலையணி
**சொற்பொருள் பின்வருநிலையணி** என்பது செய்யுளில் முன்னர் வந்த சொல் அதே பொருளில் பல முறை வருவது.  

**எ.கா:**  

**அணிப் பொருத்தம்:**  

இக்குறட்பாவில் *விளக்கு* என்னும் சொல் ஒரே பொருளில் பல முறை வந்துள்ளதால் இது சொற்பொருள் பின்வருநிலையணி ஆகும்
# தகவல் அறியும் உரிமைச் சட்டம், 2005

**தகவல் அறியும் உரிமைச் சட்டம், 2005 (Right to Information Act, 2005)** இந்திய நாடாளுமன்றத்தால் அரசு மற்றும் அரசு உதவி பெறும் நிறுவனங்களிடமிருந்து மக்கள் உரிமையுடன் அறிந்து கொள்வதற்கு ஏதுவாக உருவாக்கப்பட்ட சட்டம் ஆகும். இச்சட்டம் 2004 திசம்பர் மாதம் , நாடாளுமன்றத்தில் அறிமுகம் செய்யப்பட்டு 2005 மே 11, அன்று,  

இந்தச் சட்டத்தின் கீழ், இந்தியாவின் எந்தவொரு குடிமகனும் ஒரு "பொது அதிகாரம்" (அரசாங்க அமைப்பு அல்லது "அரசின் கருவி") அமைப்பிலிருந்து தகவல்களைக் கோரலாம். உடனடியாகவோ அல்லது முப்பது நாட்களுக்குள்ளோ பதிலளிக்க வேண்டும். ஒவ்வொரு பொது அதிகாரமும் தங்கள் பதிவுகளை பரந்த அளவில் பரப்புவதற்கும், சில வகை தகவல்களை முன்கூட்டியே கணினிமயமாக்குவதற்கும் இந்த சட்டம் தேவைப்படுகிறது, இதனால் குடிமக்களுக்கு முறைப்படி தகவல்களைக் கோர குறைந்தபட்ச உதவி தேவைப்படுகிறது.  

இந்தியாவில், மஸ்தூர் கிசான் சக்தி சங்கதன் என்ற அமைப்பு தகவல் அறியும் உரிமைச் சட்டத்தை நிறைவேற்றுவதில் முக்கியப் பங்கு வகித்தது. தகவல் அறியும் உரிமைச் சட்டம் 2005இன் சூத்திரதாரி அருணா ராய் என்பராவார். தகவல் அறியும் உரிமை இந்தியாவின் ஒவ்வொரு குடிமகனுக்கும் சட்டபூர்வமான உரிமை ஆகும். தகவல் அறியும் உரிமைச் சட்டம் 2005 இன் கீழ் உள்ள அதிகாரிகள் நீதித்துறை அதிகாரிகள் என்று அழைக்கப்படுகிறார்கள். இந்திய அரசியலமைப்பில் 'பேச்சு சுதந்திரம்' என்ற அடிப்படை உரிமையை பலப்படுத்தும் பொருட்டு இந்த சட்டம் இயற்றப்பட்டது.  

தகவல் அறியும் உரிமைச் சட்டத்தில் அதிகாரப்பூர்வ ரகசியங்கள் சட்டம் 1923 மற்றும் பல்வேறு சிறப்புச் சட்டங்களால் இந்தியாவில் தகவல் வெளிப்பாடு தடைசெய்யப்பட்டுள்ள தகவல்கள் கோர வழியில்லை. தகவல் உரிமை என்பது இந்திய குடிமக்களின் அடிப்படை உரிமையை குறிக்கிறது. தகவல் உரிமைச் சட்டம் பொது மக்களுக்கு மிகவும் பயனுள்ளதாக இருக்கும் என்று நிரூபிக்கப்பட்டுள்ளது.  

## நோக்கம்
அரசு அதிகாரிகள் தங்களது செயல்பாடுகளில் வெளிப்படைத்தன்மையைக் கொண்டிருப்பதும், அரசு மற்றும் அரசு சார்ந்த அலுவலகங்களில் செயலாற்றுபவர்களிடையே பொறுப்புடைமையை மேம்படுத்தவும், அரசு மற்றும் அரசு சார்ந்த அலுவலகங்களில் செயலாற்றால் குறித்த தகவல்களை பெற விரும்பும் குடி மக்களுக்கு, அதை வழங்க வகை செய்வதோடு ஊழலைக் கட்டுப்படுத்தி தவிர்ப்பதும், அரசு அலுவலகங்கள், நிறுவனங்கள் மற்றும் துறைகள், மக்களுக்குத் தேவையானத் தகவல்களைத் தரக் கடமைப்பட்டுள்ளதை உறுதிசெய்வதும், அரசு மற்றும் அரசு சார்ந்த அலுவலகங்களைப் பொறுப்புடையதா ஆக்குவதோடு உள்ளார்ந்த தகவல்களின் ரகசியத்தைக் கட்டிக் காப்பதும் தகவல் பெறும் சட்டத்தின் நோக்கங்களாகும்.
# பிளேஸோபீடியா

**பிளேஸோபீடியா** விக்கிப்பீடியாவுடன் கூகிள் தேசப்படங்களை இணைக்கும் இணையமூடான முறையாகும். இது ஐக்கிய இராசியத்தின் எனது சமூகம் எனப்பொருள்படும் மைசொசாயட்டியினாரால் செப்டெம்பர் 2005 முதல் ஆரம்பித்து நிர்வாகிக்கப் படுகின்றது.  

பயனர்கள் தேசப்படத்தில் இடங்களைக் குறிக்கவியலும் (போதுமான அளவுத்திட்டத்தின் கீழ்) பின்னர் அதை ஆங்கில விக்கிப்பீடியாக் கட்டுரையுடன் இணைக்கவியலும். பின்னர் யாராவது தேசப்படத்தைப் பார்வையிடும் போது விக்கிப்பீடியாவுடன் இணைக்கும் குண்டூசியானது காட்சியளிக்கும் அத்துடன் அவ்விணைப்பைத் தந்தவரின் பெயர் விபரங்களும் காண்பிக்கப்படும். திருத்தங்களும் மீள்பரிசீலனைகளை பிளேஸோபீடியாவிற்கு வேலை செய்பவர்கள் மேற்கொள்வார்கள்.  

KML கோப்பூடாக கூகிள் ஏர்த் பயன்ர்களும் இதனைப் பார்வையிட முடியும். இப்பக்கமானது RSS ஊட்டுக்களை அளிக்கின்றது.  

பல்வேறு பட்ட திட்டங்கள் கூகிள் ஏர்த்துடன் இணைப்பதற்க்கக ஆரம்பிக்கப் பட்டுள்ள பொழுதும் ஆள்கூறுகளைப் பயன்படுத்துவதால் பயனர்களின் உதவி தேவைப் படுகின்றது.  

## வெளியிணைப்புகள்
- பிளேஸோபீடியா இணையத்தளம்
- ஒத்த திட்டங்கள்
  - Alder-digital.de ஆங்கில் விக்கிப்பீடியாக் கட்டுரைகளுக்கான ஆள்கூறுகள்
  - Pintomap.com ஆங்கில் விக்கிப்பீடியா கட்டுரைகளைக் காட்டும் கூகிள் தேசப்படம்
  - Geonames.org Googகூகிள் தேசப்படம் விக்கிப்பீடியாக் கட்டுரைகளைக் இடங்களுடன் சிறு விளக்கங்களுடன் காட்டும்
  - WikiMapia.org கூகிள் தேசப்படத்தினூடான பயனர்களால் உருவாக்கப்பட்ட லேபல்கள்.
# விக்கிமேப்பியா


**விக்கிமேபியா** (Wikimapia) என்பது ஒரு புவியியல் சார்ந்த இணையக் கலைக்களஞ்சியத் திட்டமாகும். உலகில் உள்ள அனைத்து புவியியல் பொருட்களையும் குறிக்கும் மற்றும் விவரிக்கும் நோக்கத்துடன், புவியியல் ரீதியாக குறிப்பிடப்பட்ட விக்கி அமைப்புடன் கூகுள் மேப்சைப் பயன்படுத்தும் ஓர் ஊடாடும், "சொடுக்கக் கூடிய" வலை வரைபடத்தை இந்தத் திட்டம் செயல்படுத்துகிறது.  

## வரலாறு
விக்கிமேப்பியா உருசியாவின் அலெக்ஸாண்ட்ரே கோரியாகின், எவ்ஜெனி சாவ்லீவ் ஆகியோரால் மே 2006 இல் உருவாக்கப்பட்டது.  
சில பகுதிகளைப் பகிர்ந்து கொண்டாலும், இது இலாப நோக்கற்ற விக்கிமீடியா அறக்கட்டளைக் குடும்பத்தின் ஒரு பகுதியாக இல்லை. 2018 முதல், தளம் சரிவினைச் சந்தித்தது, இந்தத் தளத்தின் உரிமையாளர்களால் கூகுள் மேப்சின் பயன்பாட்டிற்குப் பணம் செலுத்த முடியாமல், தளத்தின் சமூக ஊடக கணக்குகள் கைவிடப்பட்டது. இதனால் இந்தத் தளம் கிட்டத்தட்ட செயலற்றதாகிவிட்டது. 2017 ஆம் ஆண்டின் ஒரு ஆய்வு, இந்தத் தளத்தின் புகழானது 2012 முதல் நிலையான சரிவில் இருப்பதாகக் கூறியது.  

2022 ஆம் ஆண்டு உக்ரைன் மீதுப் உருசிய படையெடுப்புக்குப் பிறகு, மார்ச் 2, 2022 இல் இந்தப் பக்கம் மூடப்பட்டது. மார்ச் 13, 2022 நிலவரப்படி, தளத்திற்கான அணுகல் பின்வரும் செய்தியுடன் சந்தித்தது: "விக்கிமேப்பியா சில நாட்களுக்கு (நாட்கள் அல்லது வாரங்கள் கூட) முடக்கப்பட்டுள்ளது. இந்தத் தளம் இந்த நாட்களில் இணையத் தாக்குதலுக்கு உள்ளாகியுள்ளது. தொடர்ந்து இணைந்திருக்கவும், விளக்கங்கள் பின்னர் கொடுக்கப்படும்". விக்கிமேபியாவின் பழைய பதிப்பு பக்கம் மூடப்பட்ட போதிலும் அணுகக்கூடியதாக இருந்தது. இரண்டு வாரங்களுக்குப் பிறகு, மார்ச் 25,2022 இல் மீண்டும் அணுகக் கூடியதாக இருந்தது.  

## முக்கியக் கோட்பாடு
வலைத்தளத்தின்படி, விக்கிமேப்பியா என்பது ஒரு திறந்த உள்ளடக்கக் கூட்டு வரைபடத் திட்டமாகும், இது உலகில் உள்ள அனைத்துப் புவியியல் பொருட்களையும் குறிக்கும் மற்றும் அவற்றைப் பற்றிய பயனுள்ள விளக்கத்தை வழங்குவதை நோக்கமாகக் கொண்டுள்ளது.  

}}
# கிட்டு



**சதாசிவம் கிருஸ்ணகுமார்** (ஆங்கிலம்:* Sathasivam Krishnakumar*; 2 சனவரி 1960 &ndash; 16 சனவரி 1993) என்னும் இயற்பெயர் கொண்ட **கேணல் கிட்டு** இவர் விடுதலைப் புலிகளின் முக்கிய தளபதிகளில் ஒருவராவார். இவர் தனது பதினெட்டாவது வயதில் 1979 ஆம் ஆண்டு தமிழீழ விடுதலைப் போராட்டத்தில் தன்னை இணைத்துக் கொண்டார்.  

## வாழ்க்கைச் சுருக்கம்
சதாசிவம் கிருஸ்ணகுமார் என்னும் இயற்பெயர் கொண்ட இவர் வெங்கிட்டு எனப் பெயர் மாற்றம் பெற்று, பின்னர் கேணல் கிட்டு என தோழர்களால் செல்லமாக அழைக்கப்பட்டார். இவர் இலங்கையின் வல்வெட்டித்துறையில் சனவரி 2, 1960 ஆம் ஆண்டு அன்று சதாசிவம், ராஜலட்சுமி இணையர்க்கு மகனாகப் பிறந்தார். இவரது தந்தைக்கு வல்வெட்டித்துறையில் ஒரு அச்சகம் இருந்தது. இவருடையத் தாயார் யாழ்ப்பாணத்தில் இலங்கைத் தமிழ் அரசுக் கட்சி (Ilankai Thamil Arasu Kadchi) என்னும் அரசியல் கட்சியின் மகளிர் பிரிவின் தலைவராக இருந்தார்.  
இவர் வேலுப்பிள்ளை பிரபாகரனின் நெருங்கிய உறவினர் ஆவார். கிட்டு, 1991 ஆம் ஆண்டு கொழும்பில் போர் நிறுத்த காலத்தில் தனது காதலியான சிந்தியாவை திருமணம் செய்து கொண்டார். சிந்தியா ஒரு மருத்துவக் கல்வி மாணவி ஆவார். இவர்களுக்கு குழந்தைகள் இல்லை.  

## போராட்ட வரலாறு
தமிழீழ விடுதலைப் புலிகள் தலைவர் வேலுப்பிள்ளை பிரபாகரனிடம் இராணுவப் பயிற்சி பெற்றார். 1983 ஏப்ரல் 7 இல் விடுதலைப் புலிகளின் தாக்குதல் அணியில் கிட்டு இரண்டாவது பொறுப்பாளராக நிலையுயர்த்தப்பட்டார். அதன் பின்னர் உள்ளூராட்சித் தேர்தலை பகிஸ்கரிக்கும் பொருட்டு யாழ்ப்பாணம், கந்தர்மடம் வாக்குச்சாவடியில் இராணுவம் மீது நடத்தப்பட்ட தாக்குதல், ஜூலை 23 இல் இராணுவ வாகனங்கள் மீது நடத்தப்பட்ட திருநெல்வேலிக் கண்ணி வெடித்தாக்குதல் என்பனவற்றிலும் கலந்து கொண்டார்.  

1983 இன் இறுதிக் காலத்தில் இந்தியாவுக்குப் பயிற்சிக்காகச் சென்ற இயக்கத்தின் முதல் குழுவில் கிட்டு இடம் பெற்றார். பயிற்சியை முடித்து தமிழீழம் வந்த கிட்டு 1984 மார்ச் 2 அன்று நடைபெற்ற குருநகர் இராணுவமுகாம் தாக்குதல் உட்பட்ட பல்வேறு தாக்குதல்களில் முக்கியப் பங்கு வகித்து நெறிப்படுத்தினார். அதே நேரம் யாழ். மாவட்டத் தளபதியாக இருந்த கேப்டன் பண்டிதர் 1985 ஜனவரி 9 தில் போரினால் மரணமடைய அவரின் இடத்திற்கு கிட்டு நியமிக்கப்பட்டார். யாழ். மாவட்டத் தளபதியானவுடன் யாழ். காவல் நிலையத் தாக்குதலுக்குப் பொறுப்பேற்று நடத்தி, அங்கிருந்த பெருந்தொகையான ஆயுதங்களைக் கைப்பற்றினார். 1987 மார்ச் இறுதியில் கைக்குண்டுத் தாக்குதலினால் தனது இடதுகாலை இழந்தார். இந்திய-இலங்கை ஒப்பந்த காலத்தில் தனது சிகிச்சைக்காக இந்தியா சென்றார் கிட்டு. கிட்டுவை இந்திய அரசு வீட்டுக்காவலிலும், சென்னை மத்திய சிறையிலும் கைதியாக அடைத்து வைத்திருந்தது. இந்திய அரசு அவரை தமிழீழத்தில் விடுதலை செய்தது.  

1989 இல் இலங்கை அரசுடன் பேசுவதற்கு கொழும்பு சென்ற குழுவில் அங்கம் வகித்த கிட்டு விடுதலைப் புலிகளின் வெளிநாட்டுப் பிரிவுப் பொறுப்பாளராக அங்கிருந்தபடியே லண்டன் சென்றார். பின்னர் லெப். கேணல் குட்டிசிறி உட்பட 10 பேருடன் **குவேக்கர்ஸ்** இன் சமாதானச் செய்தியுடன் சர்வதேச கடற்பரப்பினூடாக எம்.வி அகத் என்ற கப்பலில் தமிழீழம் திரும்புகையில் இந்தியக் கடற்படையால் சுற்றி வளைக்கப்பட்ட போது கப்பலை வெடிக்க வைத்து கொல்லப்பட்டார்.
# கீர்த்தனை

**கீர்த்தனை** இறை இசைப் பகுதியைச் (வைதீக கானத்தை) சேர்ந்தது. சாகித்யம் இறைவன் அல்லது இறைவியைப் புகழ்வதாகவோ அல்லது அவர்களிடம் மன்னிப்பு வேண்டுவதாகவோ பக்தி நிரம்பியதாக இருக்கும். புராண நிகழ்ச்சிகளைப் பற்றியும் பக்தர்களின் உணர்ச்சிகளைத் தெரிவிப்பதாகவும் இருக்கலாம். எனவே கீர்த்தனைகளில் சுரப்பகுதியை (தாதுவை) விட சொற்பகுதியே (மாதுவே) முக்கியமானது என்று கருதப்படுகிறது.  

## இதன் அங்கங்கள்
கீர்த்தனைக்குப் பிறகு தான் கிருதி என்ற இசைவடிவம் தோன்றியது. கீர்த்தனைக்குப் பல்லவி, அனுபல்லவி, சரணம் என்ற மூன்று பகுதிகள் உண்டு. இந்த சரணங்கள் எல்லாம் ஒரு வகையான சுரப் பகுதியைக் கொண்டிருக்கும். சில சமயங்களில் பல்லவிக்குரிய சுரப்பகுதியே சரணத்திற்கும் பயன்படுத்தப்படுகிறது.  

## இதன் தன்மை
சாதாரண இசையறிவு உள்ளவர்களும் கீர்த்தனைகளைப் பாட இயலும். ஏனெனில் அவை எளிமையான, பழக்கமான இராகங்களில் அமைக்கப்பட்டவையாகவும், பலர் சேர்ந்து பாட ஏற்றதாகவும் இருக்கும்.  

## கீர்த்தனைகளை இயற்றியோர்
1. தியாகராஜர்
1. முத்துசாமி தீட்சிதர்
1. சியாமா சாஸ்திரிகள்
1. நரசிங் மேத்தா
1. புரந்தரதாசர்
1. ராமதாசா்
1. தாள்ளபாக்கம் சின்னையா
1. நாராயண தீர்த்தர்
1. கிரிராஜ கவி
1. சதாசிவப் பிரம்மேந்திரர்
1. விஜயகோபாலஸ்வாமி
1. இராமச்சந்திர யதீந்திரா
1. சாரங்க பாணி
1. முத்துத் தாண்டவர்
1. அருணாசலக் கவிராயர்
1. கவிக்குஞ்சரபாரதி
1. கோபாலகிருஷ்ண பாரதி - நந்தனார் சரித்திரம்
1. கோடீஸ்வர் ஐயர்
1. வேதநாயகம் பிள்ளை
1. சுத்தானந்தபாரதி
1. பாபநாசம் சிவன்
# முகல்-இ-அசாம்



**முகல்-இ-அசாம்** இத்திரைப்படம் 1960 ஆம் ஆண்டு வெளிவந்த இந்துஸ்தானி மொழித் திரைப்படமாகும்.இத்திரைப்படம் ஒன்பது வருடங்களின் படப்பிடிப்புகளின் பின்னர் வெளியிடப்பட்டது குறிப்பிடத்தக்கது.வெளியிடப்பட்ட ஆரம்பத்தில் வரவேற்பைப்பெறாத இத்திரைப்படம் பின்னால் வரவேற்புக்குள்ளானது.  

## வகை
வரலாற்றுப்படம் / காதல்படம்  

## கதை

அக்பரின் ஆட்சிக்காலத்தில் நடைபெறும் இத்திரைக்கதையில் அக்பரின் மகனான சலீம் நடனமாடும் பெண்ணான அனார்க்கலியைக் காதலிக்கின்றார்.இதனை எதிர்க்கும் அக்பர் மகனுடன் போர் புரிநது பின்னர் மகனைக் கொல்வதற்காக ஆயத்தம் செய்யும்பொழுது மன்னர் தனது மனதை மாற்றுகின்றார்.
# வீர்-சாரா


**வீர்-சாரா** திரைப்படம் 2004 இல் வெளிவந்த ஹிந்தித் திரைப்படமாகும்.இத்திரைப்படத்தின் கதாநாயகனாக ஷாருக்கானும் நாயகியாக ராணி முகர்ஜியும் நடித்திருப்பது குறிப்பிடத்தக்கது.  

## வகை
நாடகப்படம் / காதல்படம்  

## கதை

பாக்கிஸ்தானியப் பெண்ணான சாரா ஹாயத் கான் (பிரீத்தி சிந்தா) இந்தியாவிற்குச் சுற்றுலா செல்கின்றார். போகும் வழியிலே விபத்தொன்றில் மாட்டிக் கொள்ளும் அவரை விமான ஓட்டியான வீர் பிரதாப் சிங்கால் (ஷா ருக் கான்)காப்பாற்றப்படுகின்றார். பின்னர் வீர் தனது சொந்த ஊரான பஞ்சாப்பிற்கு சாராவை அழைத்துச்செல்கின்றார்.அங்கு வீரின் பெற்றோர்களின் மனதைக் கொள்ளை கொள்ளும் சாரவை காதலிக்கின்றார் வீர்.சாரா தனது சொந்த நாட்டிற்குத் திரும்பும் தருணம் அவருக்கு கல்யாணம் நிச்சயமாகியிருப்பதாக அறிந்து கொள்கின்றார் வீர்.இதனையடுத்து அவர் தனது காதலை தியாகம் செய்து கொள்கின்றார்.சிறிது காலங்களில் வீரின் மீது தான் காதல் கொண்டிருப்பதாக உணர்ந்து கொள்ளும் சாரா வீரை சந்திப்பதற்காக அவரின் சொந்த ஊருக்குச் செல்லும் அதே சமயம் வீரும் சாராவைக் காண்பதற்காக பாகிஸ்தான் புறப்பட்டுச் செல்கின்றார் இவரின் வருகையினை அறிந்து கொள்ளும் சாராவினை மணக்க இருந்தவர் வீரினை இந்தியாவிலிருந்து வேவு பார்க்க வந்தவரென பொய்க் குற்றச்சாட்டுக்களை சுமத்தி அவரை 22 வருடங்கள் சிறையில் அடைக்கச் செய்கின்றார்.மேலும் 22 வருடங்களின் பின்னர் சாமியா சித்திக் (ராணி முகர்ஜி) என்னும் வழக்கறியனரால் விடுதலை செய்யப்படுகின்றார்.பின்னர் தனது சொந்த ஊரான பஞ்சாப்பில் சாராவைச் சந்திக்கின்றார் வீர் பிரதாப் சிங்.
# மிட்னைட் எக்ஸ்பிரஸ் (திரைப்படம்)



**மிட்னைட் எக்ஸ்பிரஸ்** (Midnight Express) 1978 ஆம் ஆண்டு வெளிவந்த ஆங்கிலத் திரைப்படமாகும். ஆலன் பார்க்கர் இயக்கத்தில் வெளிவந்த இத்திரைப்படத்தில் பிராட் டேவிஸ், ராண்டி குவேட் மற்றும் பலர் நடித்திருந்தனர்.  

## வகை

நாவல்படம்  

## கதை

1970 களில் பில்லி ஹேய்ஸ் என்னும் அமெரிக்கர் துருக்கியில் உள்ள இஸ்தான்புலில் உள்ள காவல்துறையினரால் தீவிரவாதி என நினைக்கப்பட்டு கைது செய்யப்படுகின்றார். மேலும் அவரது உடலில் போதைப் பொருளை மறைத்துச் சென்ற காரணத்தினாலும் தீவிரவாதிகள் தாக்குதலை ஏற்படுத்தப்போவாதாக எச்சரிக்கையாக இருந்த காவல்துறையினர் இவரை நான்கு ஆண்டுகள் சிறையில் அடைத்தனர். சிறையிலிருந்து தப்பிச் செல்ல பெருதும் முயற்சிகள் மேற்கொள்ளும் ஹேய்ஸ் தப்ப முடியாமல் துருக்கி உயர் நீதிமன்றத்தினால் 1974 இல் முப்பது ஆண்டுகள் சிறையில் அடைக்கப்பட தீர்ப்பைப் பெறுகின்றார். அங்கு பல கொடிய காட்சிகளையும் கொலைகளையும் பார்க்கும் இவர் சிறைக் காவலன் ஒருவனைக் கொன்று விட்டு காவல் புரிந்து வந்த ஒருவனின் உடையுடன் அச்சிறைச்சாலையிலிருரிந்து தப்பிச் செல்கின்றார்.  

## வெளியிணைப்புகள்
- சர்வதேச திரைப்பட தரவுத் தளத்தில்
# இந்தியத் தொலைக்காட்சி சேவைகள்


**இந்தியாவில் தொலைக்காட்சி சேவைகள்** 1959 ஆம் ஆண்டு டெல்லியில் தொடங்கின. இது முதன்முதலாக கல்வி ஒளிபரப்பிற்காகத் தொடங்கப்பெற்றது. சின்னத்திரைகளின் நிகழ்ச்சிகள் 1980 முதலாக தொடங்கியது. முதன்முதலாக தேசிய ஒளிபரப்புச் சேவையை தூர்தர்சன் தொடங்கியதும் இதே கால கட்டமே ஆகும். இராமாயணம் மற்றும் மகாபாரதம் ஆகிய இரண்டு காப்பியங்களே முதன் முதலாக தொலைக்காட்சித் தொடர்களாக தயாரிக்கப்பட்டன. மேலும் இத்தொடர்கள் உலகில் அதிகமாக பார்க்கப்பெற்ற தொடர்களாகவும் புகழ் பெற்றிருந்தன. 1990கள் வரை அரசு தொலைக்காட்சி சேவைகள் மட்டுமே இந்தியாவில் ஒளிபரப்பப்பட்டு வந்தன. 1990கள் முதல் நூற்றுக்கணக்கான தனியார் தொலைக்காட்சி சேவைகள் உருவாகின. தற்போது இந்தியாவெங்கும் கம்பிவழி தொலைக்காட்சி சேவைகளும், நேரடி ஒளிபரப்பு (DTH) சேவைகளும் அதிகம் உள்ளன. சில இடங்களில் இணையவழி தொலைக்காட்சி சேவைகளும் (IPTV) துவக்கப்பட்டுள்ளன.
# சுவரஜதி

சுவரஜதி (*ஸ்வரஜதி*) அப்பியாச கானத்தைச் சேர்ந்த உருப்படிகளில் ஒன்றாகும். ஜதிகள் என்பது சொற்கட்டுக்கள். ஸ்வரஜதிகளில் ஸ்வரங்களுக்குரிய சாகித்தியங்களும் ஜதி அமைப்பில் அமைந்துள்ளதால் ஸ்வரஜதி எனப் பெயர் பெறுகிறது.  

## அங்கங்களும், சாகித்தியமும்
இதற்கு பல்லவி, அனுபல்லவி, சரணம் என்ற அங்க வித்தியாசங்கள் உண்டு. பல சரணங்களை உடையது. அனுபல்லவி இடம் பெறாத ஸ்வரஜதிகளும் உண்டு. இதன் சாகித்தியம் தெய்வத் துதியாக அல்லது, சிருங்கார சாகித்தியமாக அல்லது, பெரியோர்களைப் பற்றியதாக அமைந்திருக்கும். ஸ்வரஜதியில் சாகித்தியம் மட்டுமே பாடப் படும்.  

சியாமசாஸ்திரிகளின் ஸ்வரஜதிகள் சபாகானத்திற்கும் ஏற்றவை. இது நாட்டியத்திற்கு உகந்த உருப்படியாகும். நாட்டியத்திற்காக ஏற்பட்ட ஸ்வரஜதிகளில் ஆங்காங்கே ஜதிகள் காணப்படும்.  

## சில ஸ்வரஜதிகள்
- *ஸாம்பசிவாயனவே* - கமாஸ்
- *ராவேமே மகுவ* - ஆனந்தபைரவி
- *காமாக்ஷிநீபதயுக* - யதுகுல காம்போஜி
- *பன்னக சயனனே* - காம்போதி
என்னும் ஸ்வரஜதிகள் பிரபலமானவை.  

## ஸ்வரஜ்திகளை இயற்றியோர்
- சியாமா சாஸ்திரிகள்
- சுவாதித் திருநாள் மகாராஜா
- சின்னிக் கிருஷ்னதாஸர்
- பொன்னையாப் பிள்ளை
# பதம் (இசை, நாட்டியம்)


**பதம்** என்பது நாயகன், நாயகி, சகி பாவத்தில் அமைக்கப்பட்ட தெய்வீக உருப்படி ஆகும். இது முதலில் நாட்டிய சங்கீதத்தில் மட்டுமே உபயோகிக்கப்பட்டது. பின்பு அதன் இனிமை கருதி இசைக் கச்சேரிகளிலும் சேர்க்கப்பட்டுள்ளது.  

நாயகன் அல்லது நாயகி அல்லது சகி (தோழி)யால் பாடப்படுவதாகப் பதத்தின் சாகித்தியம் அமைந்திருக்கும். பெரும்பாலான பதங்கள் நாயகிகளாலும், சகிகளாலும் பாடப்பட்டவையாகவே உள்ளன. இது மதுர பாவத்தில் அமைந்த உருப்படியாகும்.  

## பொருள்
பதங்களில் அதாவது பதங்களின் சாகித்தியம் வெளிப்படையாகச் சிருங்காரப் பொருளைக் கொடுப்பினும் (சிற்றின்பக் கருத்து) ஆழமாக நோக்கினால் பெரிய தத்துவம் அடங்கியிருக்கும். அதாவது நாயகன், நாயகி, சகி என்னும் மூவரில் நாயகன் பரமாத்மா ஆகிய கடவுளையும், நாயகி ஜீவாத்மாவாகிய மனிதனையும், சகி ஜீவாத்மாவை பரமாத்மாவிடம் சேர்க்கும் ஞான குருவையும் குறிக்கும்.  

சிருங்காரத்தின் அதி தேவதையாக சித்தரிக்கப்படும் கிருஷ்ணனை நாயகனாகக் கொண்டு அதிக பதங்கள் இயற்றப்பட்டுள்ளன. பச்சையான சிற்றின்பத்தை விபரிக்கும் பதங்களும், ஏளனப் பதங்களும், நகைச்சுவைப் பதங்களும் உண்டு. சில பதங்களில் பழமொழிகள், இராகங்களின் பெயர்கள், மருந்துகளின் பெயர்கள், ஆபரணங்களின் பெயர்கள் முதலியனவும் காணப்படுகின்றன.  

## அங்கங்கள்
பதத்திற்கு பல்லவி, அனுபல்லவி, சரணம் என்னும் அங்கங்களும் உண்டு. 2, 3 சரணங்கள் இருப்பினும் பெரும்பாலும் சரணத்தின் பின் இரு அடிகளும் அனுபல்லவியின் தாதுவைப் பின்பற்றியிருக்கும்."*பாலனே வானிபை*" எனத் தொடங்கும் காம்போதி இராகப் பதம் அனுபல்லவியில் தொடங்குகிறது.  

## சாகித்தியமும், பண்பும்
பதத்தின் சாகித்தியம் பேச்சு வழக்குச் சொற்களால் ஆக்கப்பட்டிருக்கும். பதங்களை இயற்றுவதற்கு அலங்கார சாஸ்திர ஞானமும், கவித்துவமும், இராக ரஸ உணர்ச்சியும் இருப்பது மிக அவசியம். பதங்களில் சந்தோஷம், சலிப்பு, துக்கம் முதலிய உணர்ச்சிகளைக் கொண்டு சாகித்தியம் அமைந்திருக்கும். ஷேத்ரக்ஞர் சிருங்கார சாஸ்திரத்திலுள்ள ஒவ்வொரு அம்சத்தையும் தனது பதங்களின் மூலமாகச் சித்தரித்துள்ளார். பதங்களில் சங்கதிகள் அனேகமாகக் காணப்படாது. கடினமான பிரயோகங்கள் இருக்காது. இராகத்தின் ஸ்வரூபம் பதங்களில் சிறப்பாகக் காணப்படும்.  

பதங்களில் நிரவல், கற்பனை ஸ்வரம் பாடுவது வழக்கமில்லை. தெலுங்குப் பதங்கள் கிருஷ்ணனை நாயகனாகவும், தமிழ்ப் பதங்கள் முருகனை நாயகனாகவும் கொண்டுள்ளன.  

## தெலுங்குப் பதங்களை இயற்றியவர்கள்
- ஷேத்ரக்ஞர்
- பரிமளரங்கர்
- கஸ்தூரிரங்கர்
- சாரங்கபாணி
- மூவலூர் சபாபதி ஐயர்

## தமிழ்ப் பதங்களை இயற்றியோர்
- முத்துத் தாண்டவர்
- கனம் கிருஷ்ணையர்
- கவிக் குஞ்சர பாரதி
- மாம்பழக் கவிராயர்
- சுப்பராம ஐயர்
# வல்லிபுரம் வசந்தன்


**கப்டன் மில்லர்** என அழைக்கப்படும் **வல்லிபுரம் வசந்தன்** (1 சனவரி 1966 - 5 சூலை 1987) தமிழீழ விடுதலைப் புலிப் போராளியும் முதலாவது கரும்புலியும் ஆவார். இவர் 1987 சூலை 5 அன்று யாழ்ப்பாணம் வடமராட்சிக் கோட்டத்தில் நெல்லியடி மத்திய மகா வித்தியாலத்தில் அமைக்கப்பட்டிருந்த இலங்கைப் படைத்தளம் மீது மேற்கொள்ளப்பட்ட நெல்லியடி சமரில் மரணமடைந்தார்.  

## வாழ்க்கைக் குறிப்பு
யாழ்ப்பாணம், துன்னாலையைப் பிறப்பிடமாகக் கொண்ட வசந்தனுடன் கூடப் பிறந்தவர்கள் இரண்டு ஆண்களும் ஒரு பெண்ணும் ஆவர். தந்தை பருத்தித்துறை, இலங்கை வங்கிக் கிளையில் பணி புரிந்தவர். வசந்தன் பருத்தித்துறை ஹாட்லிக் கல்லூரியில் கல்வி கற்றார்.  

## இயக்கத்தில் இணைவு
.]]  
இளம் வயதிலேயே தமிழீழ விடுதலைப் புலிகள் இயக்கத்தில் இணைந்த வசந்தன் மிக விரைவிலேயே கரும்புலிப் பிரிவில் இணைக்கப்பட்டார். இயக்கத்தில் இவர் மில்லர் என அழைக்கப்பட்டார். இலங்கை இராணுவம் வடமராட்சி மீதான தாக்குதலை ஆரம்பித்தபோது, வசந்தன் இயக்கத்திற்காகத் தனது உயிரைக் கொடுக்கத் துணிந்தார். 1987 சூன் 5 ஆம் நாளன்று நெல்லியடி சமரில் வெடிபொருட்கள் நிரப்பப்பட்ட சுமையுந்து ஒன்றை கரவெட்டியில் அமைந்துள்ள நெல்லியடி மத்திய மகா வித்தியாலயத்தில் நிலை கொண்டிருந்த இராணுவத்தினரின் முகாம் மீது செலுத்தி வெடிக்க வைத்தார். இதன் போது 40 இராணுவத்தினர் கொல்லப்பட்டனர். மில்லரின் தாக்குதலை அடுத்து விடுதலைப் புலிகள் இராணுவத் தளம் மீது தாக்குதல்களைத் தொடர்ந்தனர்.  

240 கரும்புலிகள் மில்லர் முதலாவது கரும்புலியாகவும், புலிகளின் முதலாவது தற்கொடைப் போராளி எனவும் புகழப்படுகிறார். கரும்புலிகள் நாள் ஆண்டு தோறும் சூலை 5 ஆம் நாள் நினைவுகூரப்பட்டு வருகிறது. இவரது நினைவாக தாக்குதல் நடைபெற்ற இடத்தில் 2002 ஆம் ஆண்டில் மில்லரின் சிலை ஒன்று திறந்து வைக்கப்பட்டது.
# காந்தரூபன்


**மேஜர் காந்தரூபன்** (செப்டம்பர் 10, 1971 - ஜூலை 10, 1990; வல்வெட்டித்துறை, யாழ்ப்பாணம்) எனும் இயக்கப்பெயரைக் கொண்ட **யோகராசா கோணேஸ்வரன்** தமிழ் விடுதலைப் புலிகளின் ஒரு முக்கிய உறுப்பினராக இருந்தவர்.  

கடற்கரும்புலியான இவர் 10-07-1990 அன்று வல்வெட்டித்துறைக் கடலில் சிறீலங்கா கடற்படைக் கப்பல் 'எடித்தாரா' மீதான கரும்புலித் தாக்குதலில் கொல்லப்பட்டார்.  

இவரது வேண்டுகோளுக்கு அமைய காந்தரூபன் அறிவுச்சோலை என்ற சிறுவர் இல்லம் 1993 நவம்பர் 13ம் நாள் தமிழீழ விடுதலைப் புலிகளின் தலைவர் வே. பிரபாகரனால் ஆரம்பித்து வைக்கப்பட்டது. பிரான்ஸ் தமிழ்ப்பெண்கள் அமைப்பினரின் ஏற்பாட்டில் மேஜர் காந்தரூபன் நினைவாக வருடம்தோறும் விளையாட்டுப் போட்டிகள் நடத்தப்படுகின்றன.  

முதலாவது கடற்கரும்புலிகளில் கப்டன் கொலின்ஸ், கப்டன் வினோத் ஆகியோருடன் மேஜர் காந்தரூபனும் ஒருவராவார். இவர்கள் மறைந்த நாளின் 25 ஆம் ஆண்டு தினம் 10 சூலை 2015 அன்று நினைவுக்கூறப்பட்டது.
# வினோத் (போராளி)


**கப்டன் வினோத்** (19 ஆகத்து 1970 – 10 சூலை 1990; வல்வெட்டித்துறை, யாழ்ப்பாணம்) எனும் இயக்கப்பெயரைக்கொண்ட **வேலுப்பிள்ளை திலகராசா** தமிழீழ விடுதலைப் புலிகளின் ஒரு முக்கிய உறுப்பினராக இருந்தவர்.  

கடற்கரும்புலியான இவர் 10-07-1990 அன்று வல்வெட்டித்துறை கடலில் சிறீலங்கா கடற்படைக் கப்பல் 'எடித்தாரா' மீதான கரும்புலித் தாக்குதலில் கொல்லப்பட்டார். முதாலாவது கடற்கரும்புலிகளில் மேஜர் காந்தரூபன், கப்டன் கொலின்ஸ் ஆகியோருடன் கப்டன் வினோத்தும் ஒருவராவார். இவர்களது 25 ஆம் ஆண்டு நினைவு நாள் அண்மையில் கடைப்பிடிக்கப்பட்டது.
# மறுபக்கம்


**மறுபக்கம்** *(The Other Side)* (1990) கே. எஸ். சேதுமாதவன் இயக்கத்தில் வெளிவந்த இத்திரைப்படம் நான்கு தேசிய விருதுகளைப்பெற்றது. மேலும் 1990 ஆம் ஆண்டில் வெளிவந்த படங்களுக்கான இந்திய அரசின் சிறந்த திரைப்படத்திற்கான தேசிய திரைப்பட விருது வழங்கப்பட்டது. இந்திரா பார்த்தசாரதி எழுதிய *உச்சிவெயில்* என்ற குறும்புதினத்தின் திரை ஆக்கமே இப்படம்.
# வார்ப்புரு:சமையல்

**இது சமையல் முறை
கட்டுரைத் தொடரின் பகுதியாகும்**

| செய்முறைகளும் சமையல் பொருள்களும் |  |
| --- | --- |
| செய்முறைகள் - சமையல் பாத்திரங்கள்
சமைத்தலில் உள்ள அளவுகள் |  |
| * காய்கறிகள் பட்டியல்
* கிழங்குகள் பட்டியல்
* கீரைகள் பட்டியல்
* சுவைப்பொருட்கள் பட்டியல்
* கறி மூலிகைகள் பட்டியல்
* பழங்கள் பட்டியல்
* பருப்புகள் பட்டியல்
* தானியங்கள் பட்டியல்
* கொட்டைகள் பட்டியல்
* மாமிசக்கறிகள் பட்டியல்
* மீன் வகைகள் பட்டியல் |  |
| உலகின் பிரபல உணவுகள் - ஆசியா - ஐரோப்பா - கருப்பியன்
தெற்காசியா - இலத்தின் அமெரிக்கா
மத்தியகிழக்கு - வட அமெரிக்கா - ஆப்பிரிக்கா
ஏனைய உணவு முறைகள்... |  |
| பிரபல சமையலாளர் - சமையலறைகள் - உணவு கள்
Wikibooks: Cookbook | }<noinclude> |

</noinclude>
# மௌன ராகம்


***மௌன ராகம்*** (*Mouna Ragam*) பிரபல இயக்குனரான மணிரத்தினத்தின் இயக்கத்தில் 1986 ஆம் ஆண்டு வெளிவந்த திரைப்படமாகும்.  

## வகை
நாடகப்படம் / காதல்படம்  

## கதை

பெற்றோர்களின் வற்புறுத்தலுக்கு ஏற்ப சந்திரகுமாரை (மோகன்) மணந்து கொள்ளும் திவ்யா (ரேவதி), தனது காதலன் கார்த்திக்கை இழந்த பழைய நினைவுகளை மறக்க முடியாது தனது கணவரிடமிருந்து விலகிச்செல்ல விவாகரத்துக் கேட்கின்றார். அவரின் விருப்பத்திற்கேற்றாற் போல விவாகரத்துப் பெற்றுத் தருகின்றார் சந்திரகுமார். நீதிமன்றத்தின் தீர்ப்பின் பேரில் ஒரு ஆண்டு காலத்திற்கு ஒன்றாக வாழ்கின்றனர். இக்கால கட்டத்தில் இருவருக்கும் ஏற்படும் காதல் இருவரையும் ஒன்று சேர்க்கின்றது.  

## நடிகர்கள்
- மோகன்- சந்திரகுமார்
- ரேவதி- திவ்யா
- கார்த்திக்- மனோகர்
- வி. கே. ராமசாமி- சந்திரகுமாரின் முதலாளி
- இரா. சங்கரன் - சந்திரமௌலி
- பாஸ்கர்- திவ்யாவின் சகோதரன்
- காஞ்சனா - வழக்கறிஞர்
- வாணி- ஜானகி
- கலைசெல்வி- திவ்யாவின் சகோதரி
- சோனியா - திவ்யாவின் சகோதரி

## பாடல்கள்
இத்திரைப்படத்திற்கு இளையராஜா இசையமைத்தார். அனைத்துப் பாடல்களையும் கவிஞர் வாலி இயற்றினார்.  

## விருதுகள்
| } |
| --- |
# ஜதீசுவரம்


**சதீசுவரம்** என்பது நாட்டியத்திற்காக உருவாக்கப்பட்ட உருப்படி ஆகும். சதிக் கோர்வைகளை ஆதாரமாகக் கொண்டு அமைந்த உருப்படி ஆகையால் இதற்கு சதீசுவரம் என்ற காரணப் பெயர் ஏற்பட்டது. இவ்வுருப்படிக்கு சாகித்தியம் இல்லை. சுவரூபமாக அமைந்த உருப்படியாதலால் "சுரபல்லவி" என்றும் அழைக்கப்படும்.  

## வகைகள்
இராகமாலிகையாக அமைந்த சதீசுவரங்களும் உண்டு. சௌக்ககாலத்திலும், மத்திம காலத்திலும் அமைந்த சதீசுவரங்களும் உள்ளன.  

நாட்டியத்ய கச்சேரியில் அலாரிப்பு ஆடிய பின்பு சதீசுவரம் ஆடப்படும். சதீசுவரத்தை இசை கற்கும் மாணவர்கள் பயிலுவதால் சுவர, லய, ஞானம் ஏற்படுகிறது. சதீசுவரத்தில் பல்லவி, அனுபல்லவி என்னும் அங்கங்களுடன் பல சரணங்களையும் கொண்டிருகும்.  

## சதீசுவரம் இயற்றியோர்
- *சுவாதித் திருநாள் மகாராசா*
- *பொன்னையாப் பிள்ளை*
# நளாயினி தாமரைச்செல்வன்



**நளாயினி தாமரைச்செல்வன்** (பி. ஆகஸ்ட் 5, 1968, சிறுப்பிட்டி]).  
ஈழத்து சிறுகதை எழுத்தாளர், கவிஞர். நூல் விமர்சகர்.  

## வாழ்க்கைக் குறிப்பு
யாழ்ப்பாணம் சிறுப்பிட்டியைப் பிறப்பிடமாக கொண்ட இவர், சுண்டிக்குளி மகளிர் கல்லூரியில் கல்வி கற்றார். 1990 இல் யாழ்ப்பாணம் பருத்தித்துறையைப் பிறப்பிடமாக கொண்ட தாமரைச் செல்வனை திருமணம் புரிந்தார். ஒரு மகனும் ஒரு மகளும் உள்ளார்கள். தற்சமயம் சுவிஸ் நாட்டில் வசித்து வருகின்றார்.  

## இவரது நூல்கள்
- *நங்கூரம்* (கவிதை) (2005)
- *உயிர்த்தீ* (கவிதை) (2005)
# செல் பயர்பாக்சு



செல்லுமிடம் எல்லாம் எடுத்துச் செல்லக்கூடிய **செல் பயர்பாக்ஸ்** அதாவது **காவக்கூடிய பயர்பாக்ஸ்** (போட்டபிள் எடிசன் - Portable Edition). ஜான் T. ஹாலரினால் மீள் பொதிசெய்யப்பட்ட பயர்பாக்ஸ் பதிப்பாகும். இந்தப் பயர்பாக்ஸ் பதிப்பானது இறுகுவட்டு யுஎஸ்பி பிளாஸ்டிஸ்க் ஊடக விண்டோஸ் கணினிகளிலும் மற்றும் லினக்ஸ்/யுனிக்ஸ் ஆப்பிள் மாக் ஓஸ் இயங்குதளங்களில் வைன் ஊடாகவும் இயங்கக் கூடியது. இந்தப் பதிப்பானது கணினியில் பயர்பாக்ஸ்ஸை நிறுவவேண்டிய அவசியம் இல்லை அத்துடன் நிறுவியுள்ள பயர் பாக்ஸ் உடனும் எந்தவிதத்திலும் இடையூறை உண்டுபண்ணாது. முக்கியமாக பிரத்தியேகத் தன்மையான விடயங்களை அக்கணினியில் விடாமல் நீங்கள் தூக்கிக் கொண்டே திரியக் கூடிய வசதிகளை அளிக்கின்றது. தவிர அலுவலக வலையமைப்புக்களில் உங்களிற்கு கணினியின் மென்பொருளை நிறுவும் வசதிகள் தரப்படாவிட்டாலோ அல்லது மறுக்கப்படிருந்தால் கூட இப்பதிப்பினைப் பயன்படுத்தலாம்.  

## மாறுதல்கள்
இது மொஸிலா பயர்பாக்ஸ் போன்றே நீட்சிகள் மற்றும் உலாவியின் மேம்படுத்தல்களை ஆதரிக்கின்றது. எனினும் மாறுதல்கள் சில செய்யப்பட்டு யுஎஸ்பி பிளாஷ் டிஸ்குகளில் வாழ்நாளினைக் குறைக்காவண்ணம் அடிக்கடி எழுதி எழுதி அழிப்பது இல்லாமற் செய்யப்பட்டுள்ளது. இதில் உலாவியின் காஷ் என்னும் தற்காலிக சேமிப்பு மற்று உலாவியின் பார்க்கப்பட்ட பக்கங்களின் வரலாறும் செல் பயர்பாக்ஸில் இருந்து வெளிவந்ததும் இல்லாமற் செய்யப்பட்டுள்ளது (அழிக்கப்படும்). இணையத்தை உலாவரும்போது பதிவிறக்கப்படும் குக்கீஸ் (மென்பொருள்) உலாவியை நிறுத்தியதும் அழிக்கப்படும். இவை விருப்பத் தேர்வுகளூடாக மாற்றக் கூடியனவேயெனினும் அவ்வாறு செய்வதானது யுஎஸ்பி டிஸ்குகளின் வாழ்நாளினைக் குறைத்துவிடும்.  

பிரத்தியேக சேமிப்புக்களாகப் புத்தகக் குறிப்பு, சேர்ந்து இயங்கும் அடோப் (முனைநாள் மக்ரோமீடியா) பிளாஷ் (flash) ஷாக்வேவ் (Shockwave) மற்றும் தீம்ஸ் (Themes) ஆகியவை பிளாஷ் டிஸ்க்கிலேயே சேமிக்கப்படும். பல்வேறு பட்ட பாவனையாளர்களிற்கு **பயர்பாக்ஸ்ஸை** விளக்குவதற்கும் இதனைப் பயன் படுத்தலாம்.  

## பதிப்புக்கள்
இதன் 2.0 பதிப்பானது 20 நவம்பர் 2006 இல் வெளிவந்தது. இது விண்டோஸ் 95, விண்டோஸ் 98, விண்டோஸ் மில்லேனியம், விண்டோஸ் 2000 ,விண்டோஸ் எக்ஸ்பி, விண்டோஸ் விஸ்டா ஆகியவற்றுடன் ஒத்தியங்கக் கூடியது.  

## வசதிகள்
- நீட்சி - சினேகப்பூர்வமான ஆரம்பம் - செல் பயர்பாக்ஸ் ஆரம்பிப்பான் 1.0.8 இப்போது உள்ளடக்கப்பட்டுள்ளது. இது நிறுவப்பட்டுள்ள நீட்சிகளை செல்பயர்பாக்ஸ் நிறுவப்பட்டுள்ள இடத்திற்குச் சார்பாக மாற்றிக்கொள்ளும்.
- எந்த உலாவி தேர்ந்தெடுக்கப்படுள்ளது என்பதைச் சோதிக்காது - செல் பயர்பாக்ஸ் ஆரம்பிக்கும் போது கணினியில் எந்த உலாவி இணையத்தை அணுகுவதற்காகத் தேர்ந்தெடுக்கப்படுள்ளது என்பதைச் சோதிக்காது.
- பதிவிறக்கத்தைச் சேமிக்கும் இடத்தைக் கேட்டறிதல் - செல்பயர்பாக்ஸ் எவ்விடத்தில் இணையத்தில் உள்ள கோப்பொன்றினைச் சேமிக்கும் பொழுது எவ்விடத்தில் சேமிக்கப் போகின்றீர்கள் என்று பயனரிடம் கோரி பயனரின் விரும்பும் இடத்தில் சேமிக்கும்.
- பதிவிறக்கச் சரித்திரம் அழிக்கப்படும் - செல்பயர்பாக்ஸை விட்டு நீங்கும் போது பதிவிறக்கச் சரித்திரம் அழிக்கப்பட்டு விடும்.
- உலாவிய சரித்திரம் சேமிக்கப்படமாட்டாது - செல்பயர்பாக்ஸ் இணையத் தளங்களைப் பார்த்த சரித்திரமானது அதை விட்டு நீங்கியது அழிக்கப்பட்டுவிடும்.
- போம்களில் (Forms) வழங்கும் தகவல்கள் சேமிக்கப்படமாட்டா - போம்கள் தொடர்பான தகவல்கள் ஏதும் சேமிக்கப்படமாட்டாது.
- டிஸ்க் காஷ் (Disk Cache) எதுவும் கிடையாது - யுஎஸ்பி பிளாஷ் டிஸ்களின் வாழ்நாளினைக் குறைக்காவண்ணம் டிஸ்களில் எழுதி எழுதி அழிக்கும் பயர்பாக்ஸின் பண்பானது செல்பயர்பாக்ஸில் செயலிழக்கப்பட்டுள்ளது.
# கூகுள் பேஜ் கிறியேட்டர்



**கூகிள் பேஜ் கிரியேட்டர்** கூகிள் ஆய்வுகூடத்திலிருந்து பெப்ரவரி 23, 2006 இலிருந்து சோதனை நிலையிலிருக்கும் சேவையாகும். இது ஜிமெயில் கணக்கு உள்ளவர்கள் இலகுவாக இணையப் பக்கங்களை உருவாக்கப் பயன் படுகின்றது. இன்னமும் இதன் இறுதிப் பதிப்பிற்கான திகதி அறிவிக்கப்படவில்லை.  

இது பார்ப்பதையே பெறும் (:en:WYSIWYG) இடைமுகத்தை அளிக்கின்றது. இதில் பயனர்கள் 100 MB அளவான இடவசதியுடன் வலைப் பாவனையையும் பெறுவர்.  

கூகிள் பேஜ் இணையப் பக்கமானது உருவாக்கப் பட்டதும் *http://username.googlepages.com* என்ற முகவரியில் தோற்றமளிக்கும்.  

## வசதிகள்
- **தானாகவே சேமித்தல்** - ஜிமெயில் போலவே காலத்துக் காலம் தானாகவே உருவாக்கப்படும் பக்கங்களை சேமிக்கும்.
- 41 வகையான இணையப் பக்க மாதிரிகள் மூலம் பக்கங்களை வடிவமைக்கும் வசதி
- 4 விதமான பக்க வடிவமைப்பு
- பேஜ் கிரியேட்டர் மட்டுப்படுத்தப்பட்ட அளவிலான HTML மற்றும் CSS நிரல்களை ஆக்கும் வசதி.
- ஜாவாஸ்கிரிப்ட் வசதி
- பல இணையத்தளங்கள் போன்றல்லாது *.exe கோப்புக்களையும் ஆதரிக்கின்றது.
- மேலேற்றம் செய்யும் கோப்பு ஒன்றின் அதிகபட்ட அளவு 10 மெகாபைட், கோப்பின் அளவு கூடுதலாக இருந்தால் Winrar போன்ற மென்பொருட்களூடாக கோப்பை பிரித்துப் பதிவேற்றலாம்.
- HTML நெரடியாக எழுத வசதியில்லாவிட்டாலும் view Source என்பதைத் தெரிவு செய்து மாறறங்கள் செய்யலாம் அல்லது கணினியில் இதை உருவாக்கிவிட்டு இதை மேலேற்றம் செய்து கொள்ளலாம்.

## குறைகள்
**கூகிள் பேஜ்** மின்னஞ்சல் பக்கத்தை இணையப் பக்கத்திற்குப் பயன்படுத்துவதால் குப்பை அஞ்சல்கள் பெருகுவதற்கு வாய்ப்புள்ளது.  

## வெளியிணைப்புகள்
- கூகிள் பேஜ் இணையத்தளம்
- உத்தியோகபூர்வ கூகிள் பேஜ் கிறியேட்டர் விவாதக் குழு கூகிள் குழுவில்
- கூகிள் இணைய சேவையைக் குறிவைக்கும் ரோஜான்கள்
- கூகிள் பேஜ் இணையத் தள எடுத்துக் காட்டுகள்
# மதுரை காமராசர் பல்கலைக்கழகம்



**மதுரை காமராசர் பல்கலைக்கழகம்** (*Madurai Kamaraj University*) இந்தியாவின் தென் தமிழ்நாட்டில் மதுரையில் அமைந்துள்ளது. இது 1966-ஆம் ஆண்டு ஆரம்பிக்கப்பட்டது. 18 பாடசாலைகளையும் 72 திணைக்களங்களையும் கொண்டுள்ளது. இப்பல்கலைக் கழகமானது 109 இணைக்கப்பட்ட கல்லூரிகளையும் (9 தன்னாட்சி) உடன் அனுமதிபெற்ற 7 மாலைக் கல்லூரிகளையும் கொண்டுள்ளது. தற்போது இந்தப் பல்கலைக்கழகம், பல்கலைக்கழக நிகர்நிலை குழுவினால் வழங்கப்படும் ஆற்றல்சார் பல்கலைக்கழகத்திற்கான தகுதியைப் பெற்றுள்ளது.  

மதுரை காமராசர் பல்கலைக் கழகம் (**மதுரைப் பல்கலைக் கழகம்** ஆரம்பத்திலிருந்து அறியப் படுகின்றது) இந்தியாவில் சரித்திர முக்கியத்துவமான நகரமான மதுரையில் பண்டைய பாண்டிய அரசனின் தலைநகரில் அமைந்துள்ளது. இப்பல்கலைக்கழகம் தொடங்கப்பட்ட ஆண்டிலிருந்து பன்னிரண்டு ஆண்டுகளுக்குப் பின்னர் 1978-<nowiki/>இல் முன்னாள் தமிழ்நாட்டு முதலமைச்சரும் 1975-இல் மறைந்தவருமான காமராசர் நினைவாக மதுரை காமராசர் பல்கலைக்கழகம் எனப் பெயர் மாற்றப்பட்டது.  

## துணைவேந்தர்கள்
- முனைவர் தெ. பொ. மீனாட்சிசுந்தரம் (01.02.1966 - 18.01.1971)
- முனைவர் மு. வரதராசன் (01.02.1971 - 10.10.1974)
- முனைவர் எசு. வி. சிட்டிபாபு (24.02.1975 - 23.02.1978)
- முனைவர் வா.செ.குழந்தைசாமி (31.03.1978 - 02.03.1979)
- முனைவர் வ.சுப.மாணிக்கம் (17.08.1979 - 30.06.1982)
- பேராசிரியர் ஜெ. இராமசந்திரன் (29.08.1982 - 28.08.1985)
- பேராசிரியர் எஸ். கிருஷ்ணசாமி (04.10.1985 - 20.11.1988)
- முனைவர் எம்.இலட்சுமணன் (20.01.1989 - 19.01.1992)
- முனைவர் எம்.டி.கே.குத்தாலிங்கம்
- முனைவர் கல்யாணி மதிவாணன் (10.4.2012 -18.04.2015)
- பேராசிரியர் பி.பி. செல்லத்துரை (28.05.2017 -14.06.2018)
- பேராசிரியர் மு. கிருஷ்ணன் (02.01.2019 முதல்)
- பேராசிரியர் ஜெ. குமார்

## வழங்கப்படும் படிப்புகள்
### முதுநிலை படிப்புகள்
- முதுகலை தமிழ்
- முதுகலை ஆங்கிலம்
- முதுகலை வரலாறு
- முதுநிலை அறிவியல் (கணிதம்)
- முதுநிலை அறிவியல் (இயற்பியல்)
- முதுநிலை அறிவியல் (உயிர்-வேதியியல்)
- முதுநிலை அறிவியல் (மூலக்கூறு உயிரியல்)

### இளநிலை ஆய்வாளர்
- தமிழ்
- ஆங்கிலம்
- கணிதம்

### முதுநிலை ஆய்வாளர்
- தமிழ்
- ஆங்கிலம்
- பயிரியல்
- விலங்கியல்
- உயிர்-வேதியியல்
- மூலக்கூறு உயிரியல்

இதன் திறந்த பாடக் கற்கைநெறிகளை இலங்கையில் கொழும்பில் அம்பிகா கல்வி நிலையமூடாக செப்டம்பர் 6 2000 முதல் வெளிவாரிக் கற்கை நெறிகளை வழங்கி வருகின்றனர். சில நிலையங்களில் ஆய்வுகளையும் ஆசிரியர்களின் திறமைகளை மேம்படுத்துவதற்காக உள்ளது.
# மொறட்டுவைப் பல்கலைக்கழகம்



**மொறட்டுவைப் பல்கலைக்கழகம்** ) இலங்கையில் புகழ் பெற்ற தொழில்நுட்பப் பல்கலைக்கழகங்களுள் ஒன்றாகும். இது கொழும்பிற்குத் தெற்கே கட்டுப்பத்த (மொறட்டுவை) பகுதியில் அமைந்துள்ளது. பல தொழில் சார்வல்லுனர்களை உருவாக்கிய இப்பல்கலைக்கழகம் http://.lk எனும் இலங்கைக்கான இணைய வழங்கியைத் தனது ஆதர் சி.கிளாக் ஆய்வுக்கூடத்தில் கொண்டுள்ளது. மைக்ரோசாப்டின் நகர்பேசி ஆய்வுக்கூடமும் இப்பல்கலைக்கழகத்திலுள்ளது. இப்பல்கலைக்கழகம் இலங்கையில் மிகக் கூடுதலான லினக்ஸ் இயங்குதளங்களையும் கணினிகளைத் தன்னகத்தே கொண்டுள்ளது. பட்டப் படிப்புகளுக்கு மேலதிகமாக வெளிவாரிப் படிப்பாக BIT (Bachelors of Information Technology) கற்கை நெறிகளையும் வழங்கி வருகின்றது.  
மொறட்டுவ பல்கலைக்கழகத்தின் மாணவர்கள் *கூகுள் நிரல் கோடை* போட்டிகளில் 2007, 2008, 2009, 2010, and 2011 ஆண்டுகளில் வென்றுள்ளனர். தவிரவும் இப்பல்கலையின் மாணவர்கள் சிறீலங்கா இமாஜின் கோப்பையிலும் ஐஈஈஈ எக்சுட்ரீம் உலகளாவியப் போட்டிகளிலும் வெற்றி பெற்றுள்ளனர். *கூகுள் நிரல் கோடை* போட்டிகளில், 2005ஆம் ஆண்டில் இந்தப் போட்டிகள் துவங்கப்பட்டதிலிருந்து ஐந்தாண்டுகளில் மொறட்டுவ பல்கலைக்கழகம் பெற்ற விருதுகளுக்காக உலகளவில் முதல்நிலைப் பல்கலைக்கழகமாக தரவரிசைப்படுத்தப்பட்டுள்ளது.  

இங்கு மூன்று பிரதான துறைசார் பிரிவுகள் உண்டு. அவையாவன *பொறியியல் பிரிவு*, *தகவல் தொழில்நுட்ப பிரிவு*, *கட்டிடக்கலை பிரிவு*.  

## பொறியியல் பிரிவு

இங்கு பின்வரும் கிளைத்துறைகளில் இளமானி பொறியியல் கற்கைநெறி வழங்கப்படுகிறது.  

- குடிசார் பொறியியல்
- இயந்திரப் பொறியியல்
- மின்பொறியியல்
- இலத்திரனியல் மற்றும் தொலைதொடர்பு பொறியியல்
- கணினி அறிவியல் மற்றும் பொறியியல்
- இரசாயன மற்றும் செய்முறை பொறியியல்
- பொருளறிவியல் மற்றும் பொறியியல்
- புடவை கைத்தொழில் பொறியியல்
- புவியியல் வள பொறியியல்

## மேற்சான்றுகள்

## வெளியிணைப்புகள்
- மொறட்டுவப் பல்கலைக்கழக உத்தியோகபூர்வ இணையத்தளம்
# சூளாதி


**சூளாதி** என்பது கன்னட மொழியில் புரந்தரதாசர் இயற்றிய ஒரு வகை உருப்படி ஆகும். ஒரே இராகத்தில் 2, 5, 7 தாளங்களைக் கொண்டு இது அமைந்திருக்கும். சில சூளாதிகள் தாளமாலிகைகளாகவும் மற்றும் சில கீர்த்தனைகளாகவும் அமைக்கப்பட்டுள்ளன. ஆரம்ப காலத்தில் சூளாதிகள் தாளப் பிரபந்தங்களாகத் தோன்றி நாளடைவில் அவை மறைந்து போயின. ஆதி தாளமும், இரட்டித்த மத்திய தாளமும் சூளாதிகளில் அநேகமாகக் காணப்படுகிறன. சூளாதி தாளங்களில் அருணகிரிநாதர் திருப்புகழ்ப் பாடல்களையும் நாராயண தீர்த்தரின் கிருஷ்ணலீலா தரங்கிணியில் தரங்கங்களையும் காணலாம். சில சூளாதிகள் இராக தாள மாலிகையாகக் காணப்படும். திருப்பதி அன்னமார்ச்சாரியார் தெலுங்கில் இரக தாள மாலிகையாக அமைந்துள்ள ஒரு சூளாதி இயற்றியுள்ளார். கலாநிதி கே. பொன்னையாப் பிள்ளை அவர்கள் பஞ்ச சூளாதி ஒன்றைத் தமிழில் இயற்றியுள்ளார்.
# பிரபந்தம் (உருப்படி)

பிரபந்தத்திற்கு பண்டைக் காலத்தில் ஆசிரியர்கள் விசேட இலக்கணங்களைக் கூறியுள்ளனர். இவற்றுள் சில மறைந்து விட்டன. தற்போது வழக்கத்திலுள்ள ஒரு பிரபந்தமானது  
- சுரம்
- பிருதம்
- பதம்
- தென்னகம்
- பாடம்
- தாளம்
என்னும் 6 அங்கங்களை உடையது.  

மேற்கூறிய அங்கங்களோடு கூடிய பிரபந்தங்கள் 5 வகையாகும். அவை:  
- கைவாரப் பிரபந்தம்
- சாதாரண பிரபந்தம்
- கிரகசுரப் பிரபந்தம்
- முக்தபதப் பிரபந்தம்
- உமாதிலகம்
ஆகும்.  

பிரபந்தத்தில் முதல் பாகத்தின் பெயர்.  
- உத்கரகம் :- இது பல்லவிக்கு சமனானது.
- துருவம் :- இது சரணத்திற்கு சமனானது.
- மேளபாகம் :- அனுபல்லவிக்கு சமனானது.
- அபோகம் :- இறுதிப் பாகம்.
# சத்யமேவ ஜெயதே



தேவநாகிரி எழுத்தில்*"சத்யமேவ ஜெயதே"* என்ற சொற்றொடருடன்.]]**சத்யமேவ ஜெயதே** (, ) என்பது *முண்டக உபநிடத்தின்* புகழ்பெற்ற ஒரு மந்திரத்தின் ஒரு பகுதியாகும். இந்தியா சுதந்திரம் அடைந்ததைத் தொடர்ந்து, 26 சனவரி 1950 அன்று, இந்தியா குடியரசாக மாறிய நாளில் இந்திய தேசிய குறிக்கோளாக ஏற்றுக்கொள்ளப்பட்டது.  

இது அசோக சிங்கத் தூபியின் தலைப்பகுதியின் அடிவாரத்தில் தேவநாகரி எழுத்தில் பொறிக்கப்பட்டுள்ளது, இந்திய தேசிய இலச்சினையின் ஒருங்கிணைந்த பகுதியாகவும் உள்ளது. அனைத்து இந்திய ரூபாய்களிலும், தேசிய ஆவணங்களிலும் சின்னம் மற்றும் "சத்யமேவ ஜெயதே" என்ற சொற்கள் பொறிக்கப்பட்டிருக்கும்.  

## தோற்றம் மற்றும் பொருள்
இக்குறிக்கோள் *முண்டக உபநிடதத்தில்* 3.1.6வது மந்திரத்தில் உள்ளது. மந்திரமும் மொழிபெயர்ப்பும் பின்வருமாறு:  

;தேவநாகரி எழுத்துமுறையில்  
<blockquote><poem>  
सत्यमेव जयते नानृतं सत्येन पन्था विततो देवयानः।  
येनाक्रमन्त्यृषयो ह्याप्तकामा यत्र तत् सत्यस्य परमं निधानम्॥  
</poem>  
;தமிழில்  
<poem>  
ஸத்யமேவ ஜயதே நாந்ருதம்  
ஸத்யேன பந்தா<sub>2</sub> விததோ தே<sub>3</sub>வயான: ।  
யேனாக்ரமந்த்ய்ருஷயோ ஹ்யாப்தகாமா:  
யத்ர தத்ஸத்யஸ்ய பரமம் நிதா<sub>4</sub>னம் ॥  
</poem>  
</blockquote>  

;மொழிப்பெயர்ப்பு  
சுவாமி குருபரானந்தர் வழங்கிய தமிழ் உரை:  
<blockquote>  
<poem>  
வாய்மையே வெல்லும். பொய்மை வெல்லாது. எந்த ப்ரஹ்ம லோகத்தில் ஸத்யத்தினால் அடையப்படும் அந்த மேலான லக்ஷ்யம் உண்டோ.  
அந்த லோகத்தை ஆசைகள் நீங்கிய ரிஷிகள் எந்தப் பாதையினால் அடைகிறார்களோ, அந்த ஒளி பொருந்திய பாதை ஸத்யத்தினால் அமைக்கப்பட்டுள்ளது.
# ஆசியா பவுண்டேசன்

**ஆசியா பவுண்டேசன்** இலாபநோக்கற்ற அரசு அல்லாத அமைப்பாகும். இது ஆசிய பிராந்தியத்தில் அமைதியாக வசதியாக இருப்பதை விருத்தி செய்யும் அமைப்பாகும். *டக் பிறீற்றுவர்* (Doug Bereuter) இந்த அமைப்பின் தலைவராகப் பணியாற்றுகின்றர்.  

## இலக்குகள்
இந்த அமைப்பின் நோக்கமானது ஆசியப் பிராந்தியத்தில் ஆட்சி மற்றும் சட்டங்களை மேம்படுத்தல், பொருளாதாரச் சீரமைப்பு, பெண்கள் விருத்தி மற்றும் சர்வதேச விவகார மேம்படுத்தல்களைக் கொண்டுள்ளது. 50 ஆண்டு கால அநுபவத்தில் இந்த அமைப்பானது அரச மற்றும் தனியார் பங்காளிகளாக் கொண்டு ஆளுமைகளை விருத்தி செய்யவும் கொள்கைகளை விருத்தி செய்து பரிமாறவும் உதவுகின்றது.  

## உலகளாவிய பிரசன்னம்
ஆசியாவில் 18 அலுவலகங்களுடன் (காபூல், இஸ்லாமபாத், காத்மண்டு, கொழும்பு, டாக்கா, பாங்கொக், கோலாலம்பூர், ஜகார்த்தா, தில்லி, மணிலா, ஹானோய், பினோம்பினே, ஹாங்ஹாங், தாய்பி, பீஜிங், சியோல், ரோக்கியோ மற்றும் உலன் பட்டார்) அத்துடன் வாஷிங்டனிலும் அலுவலகம் ஒன்று அமைந்துள்ளது. இதன் தலைமை அலுவலகம் ஆனது சான்பிரான்சிஸ்கோவில் அமைந்துள்ளது. இந்த அமைப்பானது பிரச்சினைகளை நாடளாவிய ரீதியிலும் பிராந்திய ரீதியிலும் அலசி ஆராய்கின்றது.  

## மனிதாபிமான உதவிகள்
2004ஆம் ஆண்டு இந்த அமைப்பானது 72 மில்லியன் அமெரிக்க டாலர்கள் பெறுமதியான புத்தகங்கள் மற்றும் கல்வி சம்பந்தப் பட்ட உபகரணங்களை ஆசியா முழுவது 28 மில்லியன் பெறுமதியில் வழங்கியது.  

## வெளியிணைப்பு
- ஆசிய பவுண்டேசனின் உத்தியோகபூர்வ இணையத்தளம்
# சாதாரண வகையீட்டுச் சமன்பாடு

ஒரு சார் மாறியினது வகைக்கெழுக்களையும் செயலிகளையும் கொண்ட ஒரு வகையீட்டு சமன்பாட்டை **சாதாரண வகையீட்டுச் சமன்பாடு** என்பர்.  

சாதரண வகையீட்டுச் சமன்பாடு கேத்திர கணிதம், இயக்கவியல், வானியல் போன்றவற்றில் பயன்படுத்தப்படுகின்றது. ஆல்வேறு கணிதவியலாளர்கள் சாதாரண வகையீட்டுச் சமன்பாட்டின் உருவாக்கத்திலும் வளர்ச்சியிலும் பங்களித்த போதிலும் நியூட்டன், கிளைரோட் மற்றும் எயூலர் போன்றோர் முக்கியமானவர்களாகக் கருதப்படுகின்றார்கள்.  

நேர்கோடற்ற வகையீட்டுச் சமன்பாடுகளைப் பயன்படுத்தி எல்லா இடங்களிலும் உறுதியான தீர்வைப் பெற்றுக்கொள்ள முடியாது. உதாரணமாக மக்கள் தொகைக் கணிப்பீடு தொடர்பான பிரசினங்களின் தீர்வுகளுக்கு அண்ணளவான பெறுமானங்களையோ அல்லது எதிர்பார்க்கப்படும் பெறுமானங்களியோ மட்டுமே பெறமுடியும்.
# ஜி. யு. போப்


**ஜி. யு. போப்** (*George Uglow Pope*, ஏப்ரல் 24, 1820 - பெப்ரவரி 11, 1908) கனடாவில் பிறந்து கிறிஸ்தவ சமய போதகராகத் தமிழ் நாட்டிற்கு வந்து 40 ஆண்டு காலம் தமிழுக்குச் சேவை செய்தவர். திருக்குறள், நாலடியார், திருவாசகம் ஆகிய நூல்களை ஆங்கிலத்தில் மொழி பெயர்த்தவர்.  

## வாழ்க்கைச் சுருக்கம்
இருக்கும் ஜி. யு. போப் சிலை]]  
கனடாவின் பிரின்ஸ் எட்வெர்ட் தீவில் ஜான் போப், காதரீன் யூக்ளோ போப் ஆகியோருக்குப் பிறந்தார் போப்.  
ஜீயார்ஜ் யூக்ளோ என்பது போப்பின் இயற்பெயர்.  
தந்தையாரின் வாணிபத்திற்காக எட்வர்ட் தீவு சென்றிருந்த குடும்பம், போப்பின் குழந்தைப் பருவத்திலேயே 1826-ஆம் ஆண்டு இங்கிலாந்துக்குக் குடும்பத்துடன் திரும்பியது. ==  
- First Catechism of Tamil Grammar for Schools.
- Second Catechism of Tamil Grammar for Schools.
- Third and complete Grammar of the - Tamil Language in both its dialects, with the native authorities.
- Grammar of the Tulu Language.
- Tamil - English.and English - Tamil Lexicon
- Tirukkural — English Translation.
- Naladiyar — ⁠English Translation.
- Tiruvasagam — English Translation.
- Select Stanzas from Purananuru, Purapporul Venba Malai etc.translated into English. (Contributed to the journal of the Royal Asiatic Society and the Siddantha Deepika.)

## விருது வழங்கல்

தமிழ்நாடு அரசு ஜி. யு. போப் பெயரில் 2014 முதல் விருது வழங்கி வருகின்றது
# லயம்


**லயம்** தாளத்தின் காலப் பிரமாணத்தை நிர்ணயிக்கும் அம்சம் ஆகும். அதாவது பாட்டின் காலப் பிரமாணத்திற்கேற்றவாறு சம அளவான வேகத்தில் தாளத்தின் அட்சரங்கள் விழுதலைக் குறிக்கும். தாளத்தை ஒரே காலப் பிரமாணத்திற்கமைய நடத்திச் செல்லுவது லயமாகும். சங்கீதத்தில் லயம் பிரதானமான இடத்தை வகிப்பதனால் இது "பிதா" எனப்படுகிறது. லயம் 3 வகைப் படும். அவையாவன:  

- விளம்பித லயம்
- மத்திம லயம்
- துரித லயம்

விளம்பித லயம் ஆறுதலாகத் (சௌக்கமாக) தாளம் போடுவதையும் துரித லயம் வேகமாகத் தாளம் போடுவதையும் குறிக்கும். இவை ஒவ்வொன்றும் மேலும் மும்மூன்றாகப் பிரிக்கப்பட்டு நுணுக்கமாகக் கணிக்கப் படுகிறன. அவையாவன:  

- விளம்பித விளம்பித லயம்
- விளம்பித மத்திம லயம்
- விளம்பித துரித லயம்

- மத்திம விளம்பித லயம்
- மத்திம மத்திம லயம்
- மத்திம துரித லயம்

- துரித விளம்பித லயம்
- துரித மத்திம லயம்
- துரித துரித லயம்
# அட்சரகாலம்


**அட்சரகாலம்** ஸ்வரங்களின் கால அளவைக் குறிப்பது ஆகும். *ஸ ரி க ம ப த நி* என்னும் கீல் ஸ்வரங்களுக்கு ஒவ்வொரு அட்சர காலமும், ஸா ரீ கா மா பா தா நீ என்னும் நெடில் ஸ்வரங்களுக்கு இவ்விரண்டு அட்சர காலமும் வரும். , எனும் காற்புள்ளி ஒரு அட்சர கால கார்வை ஆகும். **;** எனும் அரைப் புள்ளி இரண்டு அட்சர கால அளவைக் கொண்டது. என்வே ஸா, என்பதன் அட்சர காலம் மூன்று ஆகும். மா; என்பதன் அட்சர காலம் நான்கு ஆகும்.  

உ+ம் : ஸா ரீ கமா, பதா; என்பதன் அட்சரகாலங்கள் 12 ஆகும்.
# கிருதி

**கிருதி** இசை வடிவங்களில் மிகச் சிறந்ததும் அரங்கிசை வகைகளில் மிக முக்கியமானதும் ஆகும். தற்காலத்து அரங்கிசை நிகழ்ச்சிகளில் கிருதிகளைப் பாடுவதற்கு அல்லது இசைப்பதற்குத் தான் அதிகமான நேரம் ஒதுக்கப்பட்டுள்ளது. ஏனெனில் கிருதிகளை அதிகம் பாடும் போது அவற்றைப் பாடுவோர்க்கும், அவற்றைக் கேட்போருக்கும் அரியதோர் இசையின்பம் ஏற்படுகின்றது. பல இசைவாணர்களும் கிருதிகள் வழியாகப் பல அரும்பெரும் கருத்துக்களையும் தங்கள் உள்ளத்தில் எழுந்த உணர்ச்சிகளையும் வெளிப்படுத்தியுள்ளனர். கிருதிகளில் கற்பனை சுரம், நிரவல் முதலியன பாடுவதற்கு ஏற்ற இடங்கள் உள்ளன.  

கிருதிகள் பல்லவி, அனுபல்லவி, சரணம் என்னும் பகுதிகளைக் கொண்டவை. சில கிருதிகளில் அனுபல்லவி இருக்காது. அப்போது சரணத்திற்கு "சமஷ்டி சரணம்" என்று பெயர். சில சமயங்களில் சரணங்கள் ஒன்றுக்கு மேற்பட்டவையாகவும், ஒரே தாதுவால் (சுரக் கோர்வை) அல்லது வெவ்வேறு தாதுக்களால் அமைக்கப்பட்டோ இருக்கலாம். சாகித்தியம் இறைவனை பற்றியதாகவோ, உலகியலைப் பற்றியதாகவோ இருக்கலாம். கிருதியின் எல்லை 1 ½ ஸ்தாயி முதல் 2 ஸ்தாயி வரை உள்ளது. அனாகத, அதீத எடுப்புக்கள் கையாளப்படுகின்றன. கிருதிகள் எல்லா விதமான இராகங்களிலும் அமைக்கப்பட்டுள்ளன. இராகங்களின் வடிவம் அழிந்து போகாமல் இருப்பதற்குக் கிருதிகள் தான் காரணம் என்று கருதப்படுகிறது.  

## கிருதிகளை இயற்றியோர்
1. முத்துத் தாண்டவர்.
1. தியாகராஜர்.
1. சியாமா சாஸ்திரிகள்.
1. பாபநாசம் சிவன்
1. முத்துசுவாமி தீட்சிதர்.
1. சுப்பராய சாஸ்திரி
1. மைசூர் சதாசிவராயர்
1. வீணை குப்பய்யர்
1. சுவாதித் திருநாள்
1. பட்டணம் சுப்பிரமணிய ஐயர்

## சமுதாயக் கிருதிகள் (தொகுதிக் கிருதிகள்)
ஒரு குறிப்பிட்ட பொருளைப் பற்றி வரைமுறையாக இயற்றப்பட்ட கிருதிகளின் தொகுப்பைச் சமுதாயக் கிருதிகள் என்று கூறுவர். எடுத்துக்காட்டுக்கள் :  

| இல | இயற்றியோர் | கிருதிகளின் பெயர் | பொருள் |  |
| --- | --- | --- | --- | --- |
| 1. | தியாகராஜர் | பஞ்சரத்னம் | நாட்டை, கௌளை, ஆரபி, சிறீ, வராளி ஆகிய 5 கன இராகங்களில் அமைந்தவை. |  |
| 2. | கோபாலகிருஷ்ணபாரதியார் | பஞ்சரத்னம் | நாட்டை, கௌளை, ஆரபி, சிறீ, வராளி ஆகிய 5 கன இராகங்களில் அமைந்தவை. |  |
| 3. | தியாகராஜர் | கோவூர்ப் பஞ்சரத்னம் | கோவூர் சுந்தரேச சுவாமியைப் பற்றிய 5 கிருதிகள். |  |
| 4. | தியாகராஜர் | திருவொற்றியூர் பஞ்சரத்னம் | திருவொற்றியூர் திரிபுர சுந்தரி மீது 5 கிருதிகள். |  |
| 5. | முத்துசுவாமி தீட்சிதர் | கமலாம்பாநவாரணம் | கமலாம்பிகை மீது 9 கிருதிகள் |  |
| 6. | முத்துசுவாமி தீட்சிதர் | அபயாம்பா நவாரணம் | அபயாம்பிகை மீது 9 கிருதிகள் |  |
| 7. | முத்துசுவாமி தீட்சிதர் | சிவா நவாரணம் | சிவன் மீது 9 கிருதிகள் |  |
| 8. | முத்துசுவாமி தீட்சிதர் | பஞ்சலிங்கஸ்தல கிருதிகள் | காஞ்சிபுரம், திருவானைக்கால், திருவண்ணாமலை, காளகஸ்தி, சிவசிதம்பரம்: பிரிதிவி, அப்பு, தேயு, வாயு, ஆகாசம் ஆகிய 5 லிங்கங்களைப் புகழ்ந்து கிருதிகள். |  |
| 9. | முத்துசுவாமி தீட்சிதர் | நவக்கிரக கிருதிகள் | சூரியன், சந்திரன், அங்காரகன், புதன், பிரகஸ்பதி, சுக்ரன், சனீஸ்வரன், ராகு, கேது ஆகிய 9 கிரகங்களைப் பற்றி. | } |

Carnatic classical music
# ஆசௌச தீபிகை

**ஆசௌச தீபிகை** என்பது பிறப்புகளால் உண்டாகும் விலக்குகளை விளக்கும் நூல். இதனை 17ஆம் நூற்றாண்டில் வாழ்ந்த தமிழாசுர முனிவர் இயற்றினார்.  

## அச்சுப்பதிவு
- ஆசௌச தீபிகையை யாழ்ப்பாணம் வண்ணை மா. வைத்தியலிங்கபிள்ளை 1882 இல் அச்சிட்டு வெளியிட்டார்.
- துன்னாலை ஆ. சபாரத்தினக்குருக்கள் தமிழ் ஆசௌச தீபிகைக்குத் தாத்பரிய உரை தந்துள்ளார். பருத்தித்துறையில் இது அச்சிடப்பட்டு வெளியிடப்பட்டது.
- கொக்குவில் இ. சி. இரகுநாதையர் ஆசௌச தீபிகைப் பதிப்பொன்றை வெளியிட்டுள்ளார்.
# இ. சி. இரகுநாதையர்

**இ. சி. இரகுநாதையர்** 1667 இல் இலங்கையில் முதன்முதலாக வாக்கிய பஞ்சாங்கத்தைக் கணித்து வெளியிட்டவரான இராமலிங்க முனிவரின் வழி வந்தவர். இவரது பாட்டனாரான சந்திரசேகர ஐயர் இரகுநாதையர் காலயுக்தி வருடம் (1858 - 1859) முதலும், பின்னர் இவரது தகப்பனார் இ. சிவராமலிங்கையர் ஜய வருடம் (1894 - 1895) முதலும் கணித்து வெளியிட்டுவந்த இப் பஞ்சாங்கத்தைப் பொறுப்பேற்று, விக்கிரம வருடம் (1940 - 1941) முதல் குரோதி வருடம் (1964 - 1965)வரை கணித்து வெளியிட்டார். இவர் யாழ்ப்பாணம் கொக்குவிலைச் சேர்ந்தவர்.  

இவரது தந்தையார் காலத்தில் நிறுவப்பட்ட சோதிடப் பிரகாச அச்சியந்திரசாலை மூலமாகப் பஞ்சாங்கத்தை அச்சிட்டு வெளியிட்டு வந்தது மட்டுமன்றி வேறு பல நூல்களையும் வெளியிட்டுள்ளார்.  

## பதிப்பித்த நூல்கள்
- *ஆசௌச தீபிகை*
- *சுப்பிரமணியர் கவசம்*
- *சந்தான தீபிகை பொழிப்புரை* (1940)
- *சனிதுதி*
- *சிவசிராத்த விதி*
- *சிவாலய தரிசனவிதி*
- *செகராசசேகரமாலை* தமது உரையுடன் (1942)
- *நல்வழி*, (தத்துவார்த்த விளக்கவுரையுடன்)

## வெளி இணைப்பு
- சிவாலய தரிசன விதி - மின்னூல் - நூலகம் திட்டம்
# தமிழர் தற்காப்புக் கலைகள்


நடனம், இசை, மொழி போன்றே ஒவ்வொரு இன அல்லது மக்கள் குழுவும் தனித்துவமான தற்காப்புக் கலை மரபை கொண்டிருக்கின்றது. தென்னிந்தியாவில் இருந்த நாடுகள் தம்மோடும் பிறரோடும் தொடர்ந்து போர்களில் ஈடுபட்டதால் போரியலின் ஒரு அம்சமாக தற்காப்புக் கலைகள் வளர்த்தெடுக்கப்பட்டன. **தமிழர் தற்காப்புக் கலைகள்** (*Tamil martial arts*) பல்லவ, சேர, சோழ, பாண்டிய நாட்டுப் போர் சாதிகளின் மரபில் தோன்றிய சண்டை அல்லது தற்காப்பு வழிமுறைகள், மரபுகள், நுட்பங்கள், ஆயுதங்கள் ஆகியவற்றை குறிக்கின்றன எனலாம்.  

## சுவடிகள்

## தமிழர் தற்காப்புக் கலைகள்
### வெற்றுக்கை கலைகள்
- வர்மக்கலை
- அடிதட (Kickboxing)
- குத்து வரிசை (Hand and Foot Combat)
- மல்யுத்தம் (Grappling)
- களரிப்பயிற்று

### ஆயுதங்கள் பயன்படுத்தும் கலைகள்
- சிலம்பம்
- முச்சாண் (Short Staff)
- இரட்டை முழங்கோல் (Double Stick)
- இரட்டை வாள் (Double Swords)
- வாள் (Single Sword)
- வாள், கேடயம் (Sword/ Shield)
- வெட்டரிவாள் (Machete)
- கத்தரி (Small Dagger)
- பீச்சுவா (Double Edged Kris)
- சுருள் பட்டை :en:Surul Pattai (Spiral Steel Whip)
- சூலம் (Trident)
- மடுவு :en:Maduvu (Deer Horns)
- சுருள் கொம்பு (Spiral Horns)
- வளரி
# பிளேடைம் (திரைப்படம்)


**பிளேடைம்** (Play Time) 1967 ஆம் ஆண்டு வெளிவந்த பிரெஞ்சு மொழித் திரைப்படமாகும்.ஜாக்குவஸ் டாத்தி இயக்கத்தில் வெளிவந்த இத்திரைப்படத்தில் ஜாக்குவஸ் டாத்தி முக்கியக் கதாபாத்திரத்தில் நடித்தும் உள்ளார்.  

## வகை
கலைப்படம் / நகைச்சுவைப்படம்  

## கதை

இத்திரைப்படத்தில் எம். கியுலொட் மற்றும் சில அமெரிக்க சுற்றுலாப்பயணிகள் அனைவரும் அதிநவீனமான பாரிஸில் நுழைகின்றனர்.மேலும் இவர்கள் கண்களால் நம்ப இயலாத விஞ்ஞான உலகமாக அதன் மாற்றம் இவற்றுடன் தொடரும் நகைச்சுவைக் காட்சியமைப்பு போன்றன திரைக்கதையில் ஒரு சிறப்பம்சமாகும் இத்திரைப்படத்தின் கதாநாயகனாக நடித்திருக்கும் ஜாக்குவஸ் டாத்தி தனது செய்கை நடிப்புகள் மூலம் அவரது நகர மக்களை அசத்துகின்றார்.சலனப் படமாக எடுக்கப்பெற்றூக்கும் இத்திரைப்படத்தில் டாத்தி தனது குறும்புகளால் மக்களை சிரிக்க வைக்கின்றார்.  

## துணுக்குகள்
- இத்திரைப்படத்தின் காட்சியமைப்புகளுக்காக டாத்தி மிகவும் பிரமாண்ட வடிவமைப்புகளை செய்ததன் பேரில் அவரின் இத்திரைப்படம் பல சிக்கல்களில் மாட்டியிருந்தது .குறிப்பாக பணப் பற்றாக்குறை காரணமாக கடனுதவியைப் பெற நேரிட்டது குறிப்பிடத்தகுந்த ஒரு விடயம்.
# காக்குஷி-தோரிடே நோ சான்-ஆகுனின்



**காக்குஷி-தோரிடே நோ சான்-ஆகுனின்** ஆங்கிலத்தில் (The Hidden Fortress) 1958 ஆம் ஆண்டு வெளிவந்த ஜப்பானிய மொழித் திரைப்படமாகும்.அகிரா குரோசாவா இயக்கத்தில் வெளிவந்த இத்திரைப்படத்தில் டோஷிரோ மிபூன்,மிசா யுஹெரா மற்றும் பலர் நடித்திருந்தனர்.  

## வகை

நகைச்சுவைப்படம் / நாடகப்படம்  

## கதை

மக்காபெ தனது நாட்டு இளவரசியாரைக் காப்பாற்றுவதே முக்கிய கொள்கையாக இருக்கும் ஒரு வீரன். மேலும் இவரது வழியில் தங்கம் கிடைக்கும் என வந்த இரு முட்டாள்கள் மாட்டிக்கொள்ளவே அவர்களிற்குத் தங்கம் இருக்கும் இடத்தை தெரிவிக்கப்போவதாக கூறிக்கொள்ளும் மக்காபெ அவர்கள் இருவரையும் அலைக்கழிக்கின்றார்.ஆரம்ப காலங்களில் மக்காபெ எனும் கொள்ளைக்காரனைத்தேடி வரும் அவ்விருவரும் வருகின்றனர் ஆனால் அவரிடமே கூலிகளாக வேலை செய்வதென்பதறியாது பின்பு அவ்வுண்மையத் தெரிந்து கொள்கின்றனர்.இவரிடமிருந்து தப்பிச்செல்ல பலமுறை முயன்றும் முடியவில்லை தோற்றுப்போகின்றனர்.இளவரசியார் ஒருவரை இவர் கடத்தி வந்ததாக தம் ஊரில் அறிந்து வந்த இவ்விரு முட்டாள்களும் அவ்விளவரசியாரைக் காப்பாற்றுவதற்காகவே மக்கபெ இவ்வாறு தலைமறைவான இடத்தில் தங்கியுள்ளார் என்பதனைப் அறியாது உள்ளனர்.இதற்கிடையில் இளவரசியாரை மக்கபே எவ்வாறு காப்பாற்றுகின்றார் என்பது திரைக்கதை முடிவு.
# மடடாயோ


**மடாடாயோ** (Madadayo) 1993 ஆம் ஆண்டு வெளிவந்த ஜப்பானிய மொழித் திரைப்படமாகும்.இத்திரைப்படம் உலகின் அதிசிறந்த கலைப்பட இயக்குநர்களில் ஒருவரான அகிரா குரோசாவாவின் இயக்கத்தில் வெளிவந்த இறுதித் திரைப்படமாகும்.  
## வகை

கலைப்படம்  

## கதை

பிரபல ஜப்பானிய எழுத்தாளரும் ஆசிரியருமான உச்சிடா கியகென் (1889-1971) ஜேர்மனிய ஆசிரியப் பதவியில் இருந்து விலகுவதிலிருந்து ஆரம்பிக்கும் இத்திரைப்படம் மேலும் அவரது பழைய மாணவர்கள் அவருக்கு வழங்கும் சிறப்பு விழாவொன்றில் கலந்து கொள்ளும் வரை காட்சிகள் காண்பிக்கப்படுகின்றன.மடாடோயிவின் அர்த்தம் என்னவெனில் "இன்னமும் ஆயத்தமில்லையா" என்பது பொருள் இதனை இவரது மாணவர்கள் அவரது சிறப்பு விருந்தில் கேட்டனர்.அதாவது இன்னமும் சாவதற்கு ஆயத்தமில்லையா.அவ்வாசிரியரும் சாவு வெகு விரைவில் உள்ளது மேலும் வாழ்க்கை இன்னும் உள்ளது என உரக்கக் கூறுகின்றார்.மேலும் இத்திரைப்படம் அவரின் புதிய வீட்டு மாற்றம் மற்றும் தனது பூனையொன்றின் தொலைவு போன்றவற்றில் திரைக்கதை நகர்கின்றது.
# பகெலி



**பகெலி** (paheli) திரைப்படம் ஹிந்தித்திரை நடிகர்களான ஷா ருக் கான் மற்றும் ராணி முகர்ஜி ஆகியோரின் நடிப்பில் வெளிவந்த திரைப்படமாகும்.மேலும் இத்திரைப்படம் 2005 ஆம் ஆண்டிற்கான ஆஸ்கார் விருது பெறுவதற்கான போட்டிக்கு அனுப்பி வைக்கப்பட்டது குறிப்பிடத்தக்கது.  

## வகை

காதல்படம் / பேய்ப்படம்  
## கதை

கிஷனை மணம் செய்து கொள்வதற்காக ஆயத்தம் செய்யும் லச்சி தனது வருங்கால கணவரின் வியாபார விருப்பங்களுக்கிணைய பிரியும் பொழுது அவர் ஒரு ஆவியினை சந்திக்கின்றார் ஆரம்ப காலத்தில் அவரது கணவரின் உருவைப்பெற்ற அந்த ஆவி லச்சியின் மீது இருந்த காதல் காரணமாக அவரைப் பின் தொடர்கின்றது.லச்சியின் வருங்கால கணவரைப் போல உருவத்தினை பெறும் ஆவி தான் ஒரு ஆவியென்ற உண்மையை லச்சியிடம் மாத்திரமே கூறுகின்றது.